**ПРЕДЛОГ**

 На основу члана 59. став 1. Закона о локалној самоуправи („Службени гласник РС“ бр.129/2007) и члана 75. став 1. Статута општине Гаџин Хан („Службени лист града Ниша“ бр.63/2008, 31/2011, 46/2012 и 36/2013), члана 8. Став 1. Закона о планирању и изградњи („Службени гласник РС“ бр.72/2009, 81/2009-исправка, 24/2011, 121/2012, 42/2013-УС, 50/2013-УС, 98/2013-УС, 132/2014 и 145/2014),

 Скупштина Општине Гаџин Хан на својој седници одржаној дана13. марта 2015. године донела је

**О Д Л У К У**

**О ДОПУНИ ОДЛУКЕ О ОПШТИНСКОЈ УПРАВИ**

Члан 1.

 Иза члана 15а Одлуке о Општинској управи општине Гаџин Хан („Службени лист града Ниша“ број 83/2008, 54/2009 и 48/2014) додаје се нови члан 15б који гласи:

 „Члан 15б“

 У оквиру Службе за привреду и инспекцијске послове организује се Одсек за спровођење обједињене процедуре.

 Обједињена процедура је скуп поступака и активности коју спроводи Одсек за спровођење обједињене процедуре у вези са изградњом, доградњом или реконструкцијом објеката, односно извођењем радова, а који укључују издавање локацијских услова, издавање грађевинске дозволе, односно решења из члана 145. Закона о планирању и изградњи(„Службени гласник РС“ бр.72/2009, 81/2009-исправка, 24/2011, 121/2012, 42/2013-УС, 50/2013-УС, 98/2013-УС, 132/2014 и 145/2014) пријаву радова, прибављање сагласности на техничку документацију, издавање употребне дозволе, прибављање услова за пројектовање, односно прикључење објеката на инфраструктурну мрежу, прибављање исправа и других докумената које издају имаоци јавнух овлашћења, а услов су за изградњу објеката, односно за издавање локацијских услова, грађевинске и употребне дозволе из њихове надлежности, као и обезбеђење услова за прикључење на инфраструктурну мрежу, упис права својине на изграђеном објекту, као и измену аката који се прибављају у овој процедури.

Члан 2.

Ова одлука ступа на снагу осмог дана од дана објављивања у „Службеном листу града Ниша“.

СКУПШТИНА ОПШТИНЕ ГАЏИН ХАН

Број:\_\_\_\_\_\_\_\_\_\_\_\_\_\_\_\_/2015-II

У Гаџином Хану ПРЕДСЕДНИК

 Драгослав Ранчић